ඒ අනුව ඊයේ එලෙස එන්නත් ලබාදීමට කටයුතු කර ඇති පුද්ගලයින් සංඛ්‍යාව 137,067ක්.මෙරටින් ඊයේ තවත් කොරෝනා ආසාදිතයින් 2,354 දෙනෙකු වාර්තා වුණා.ඔවුන් අතරින් වැඩිම සංඛ්‍යාව වූ 561 දෙනෙකු හඳුනාගෙන තිබුණේ ගම්පහ දිස්ත්‍රික්කයෙන්.එහිදී වැඩිම ආසාදිතයින් සංඛ්‍යාවක් නිට්ටඹුවෙන් හඳුනාගෙන තිබූ අතර එම සංඛ්‍යාව 87ක්.ඊට අමතරව බියගම ප්‍රදේශයෙන් ආසාදිතයින් 66 දෙනෙකු සහ මිනුවන්ගොඩින් ආසාදිතයින් 45 දෙනෙකුද ඊයේ හඳුනාගෙන තිබෙනවා.එසේම, ඊයේ කොළඹ දිස්ත්‍රික්කයෙන් ආසාදිතයින් 528ක් වාර්තා වුණා.ඉන් 90 දෙනෙකු හඳුනාගෙන ඇත්තේ කොළඹ මහ නගර සභා සීමාවෙන්.කළුතර දිස්ත්‍රික්කයෙන් ආසාදිතයින් 313 දෙනෙකුද ඊයේ හඳුනාගෙන ඇති බවයි කොවිඩ් 19 පැතිරීම වැළැක්වීමේ ජාතික ක්‍රියාන්විත මධ්‍යස්ථානය නිවේදනය කළේ.මේ අතර, තවත් කොරෝනා ආසාදිත මරණ 63 ක් සෞඛ්‍ය සේවා අධ්‍යක්ෂ ජනරාල් වරයා විසින් තහවුරු කරනු ලැබුවා.